CELEX: 32018R1098
Language: lt
Date: 2018-08-02 00:00:00
Title: 2018 m. rugpjūčio 2 d. Komisijos reglamentas (ES) 2018/1098, kuriuo iš dalies keičiamas ir ištaisomas Europos Parlamento ir Tarybos reglamento (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos III priedas

3.8.2018   
               
               
                  LT
               
               
                  Europos Sąjungos oficialusis leidinys
               
               
                  L 197/7
               
            
         KOMISIJOS REGLAMENTAS (ES) 2018/1098
         2018 m. rugpjūčio 2 d.
         kuriuo iš dalies keičiamas ir ištaisomas Europos Parlamento ir Tarybos reglamento (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos III priedas
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. sausio 15 d. Europos Parlamento ir Tarybos reglamentą (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos bei panaikinantį Tarybos reglamentą (EEB) Nr. 1576/89 (1), ypač į jo 20 straipsnio 3 dalį ir 26 straipsnį,
         kadangi:
         
                     (1)
                  
                  
                     Reglamento (EB) Nr. 110/2008 20 straipsnio 1 dalyje nustatyta, kad ne vėliau kaip 2015 m. vasario 20 d. valstybės narės Komisijai turi pateikti kiekvienos III priede įregistruotos pripažintos geografinės nuorodos techninę bylą. Atsižvelgiant į šių techninių bylų patikrinimą pagal Komisijos įgyvendinimo reglamento (ES) Nr. 716/2013 (2) 9 straipsnį, kelios į Reglamento (EB) Nr. 110/2008 III priedo sąrašą įtrauktos geografinės nuorodos turi būti iš dalies pakeistos arba ištaisytos;
                  
               
                     (2)
                  
                  
                     Prancūzija pateikė vieną geografinės nuorodos Eau-de-vie de Cognac/Eau-de-vie des Charentes/Cognac bylą. Reglamento (EB) Nr. 110/2008 III priedo 4 produktų kategorijoje „Vyno spiritas“ šie pavadinimai išvardyti kaip trys atskiros geografinės nuorodos: Eau-de-vie de Cognac, Eau-de-vie des Charentes ir Cognac. Remiantis Prancūzijos prašymu, būtina iš dalies pakeisti Reglamento (EB) Nr. 110/2008 III priedą ir šiuos tris pavadinimus išvardyti juos siejant tik su vienu produktu, nes dėl jų visų buvo pateikta tik viena techninė byla;
                  
               
                     (3)
                  
                  
                     be to, Prancūzija pateikė penkias technines geografinių nuorodų Eau-de-vie de Faugères, Marc du Bugey, Marc de Savoie, Marc de Provence, Marc du Languedoc bylas. Šios techninės bylos nėra susijusios su atitinkamais pavadinimais Faugères, Eau-de-vie de marc originaire de Bugey, Eau-de-vie de marc originaire de Savoie, Eau-de-vie de marc originaire de Provence ir Eau-de-vie de marc originaire du Languedoc, kurie taip pat yra įtraukti į Reglamento (EB) Nr. 110/2008 III priedo 4 produktų kategoriją „Vyno spiritas“ ir 6 kategoriją „Vynuogių išspaudų spiritas“, kaip alternatyvūs penkių geografinių nuorodų, dėl kurių buvo pateiktos techninės bylos, pavadinimai. Remiantis Reglamento (EB) Nr. 110/2008 20 straipsnio 3 dalimi, nustatytos geografinės nuorodos, dėl kurių techninė byla Komisijai nepateikiama iki 2015 m. vasario 20 d., turi būti išbrauktos iš to reglamento III priedo. Todėl šie alternatyvūs pavadinimai turėtų būti išbraukti iš to III priedo;
                  
               
                     (4)
                  
                  
                     Graikija pateikė vieną su geografine nuoroda Τσικουδιά/Tsikoudia/Τσίπουρο/Tsipouro susijusią techninę bylą. Šie pavadinimai yra įtraukti į Reglamento (EB) Nr. 110/2008 III priedo 6 produktų kategoriją „Vynuogių išspaudų spiritas“ kaip dvi atskiros geografinės nuorodos: Τσικουδιά/Tsikoudia ir Τσίπουρο/Tsipouro. Todėl yra būtina iš dalies pakeisti Reglamento (EB) Nr. 110/2008 III priedą ir šiuos pavadinimus išvardyti juos siejant tik su vienu produktu, nes dėl jų buvo pateikta tik viena techninė byla;
                  
               
                     (5)
                  
                  
                     geografinė nuoroda Grappa lombarda/Grappa di Lombardia yra įregistruota Reglamento (EB) Nr. 110/2008 III priedo 6 produktų kategorijoje „Vynuogių išspaudų spiritas“. Dėl gramatinės klaidos būtina ištaisyti geografinės nuorodos pavadinimą į Grappa lombarda/Grappa della Lombardia;
                     
                  
               
                     (6)
                  
                  
                     geografinė nuoroda Marc d'Alsace Gewürztraminer yra įregistruota Reglamento (EB) Nr. 110/2008 III priedo 6 produktų kategorijoje „Vynuogių išspaudų spiritas“. Į Prancūzijos vyninių vynuogių veislių klasifikaciją pagal Europos Parlamento ir Tarybos reglamento (ES) Nr. 1308/2013 (3) 81 straipsnį vietoj vyninių vynuogių veislės pavadinimo Gewürztraminer įtrauktas pavadinimas Gewurztraminer. Todėl šios geografinės nuorodos pavadinimas turi būti ištaisytas į Marc d'Alsace Gewurztraminer;
                     
                  
               
                     (7)
                  
                  
                     geografinė nuoroda Genièvre Flandres Artois yra įregistruota Reglamento (EB) Nr. 110/2008 III priedo 19 produktų kategorijoje „Kadagiais aromatizuoti spiritiniai gėrimai“. Registruotame pavadinime pastebėta klaida, todėl šios geografinės nuorodos pavadinimas turi būti ištaisytas į Genièvre Flandre Artois;
                  
               
                     (8)
                  
                  
                     geografinė nuoroda Génépi des Alpes/Genepì degli Alpi yra įregistruota Reglamento (EB) Nr. 110/2008 III priedo 32 produktų kategorijoje „Likeris“. Dėl gramatinės klaidos būtina ištaisyti geografinės nuorodos pavadinimą į Génépi des Alpes/Genepì delle Alpi;
                     
                  
               
                     (9)
                  
                  
                     geografinė nuoroda Irish Poteen/Irish Poitín Reglamento (EB) Nr. 110/2008 III priedo produktų kategorijoje „Kiti spiritiniai gėrimai“ įregistruota kaip Airijos nuoroda. Būtina aiškiai nurodyti, kad tokia geografinė nuoroda apima ir Šiaurės Airijoje gaminamą atitinkamą produktą;
                  
               
                     (10)
                  
                  
                     Reglamentą (EB) Nr. 110/2008 reikėtų atitinkamai iš dalies pakeisti ir ištaisyti;
                  
               
                     (11)
                  
                  
                     kad veiklos vykdytojai galėtų naudoti laikantis Reglamento (EB) Nr. 110/2008 nuostatų išspausdintas etiketes, kurios atitinka prieš pakeitimą ir ištaisymą pagal šį reglamentą naudotą formą, turėtų būti leidžiama parduoti esamas produktų atsargas;
                  
               
                     (12)
                  
                  
                     šiame reglamente nustatytos priemonės atitinka Spiritinių gėrimų komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 110/2008 III priedo pakeitimas
            Reglamento (EB) Nr. 110/2008 III priedas iš dalies keičiamas pagal šio reglamento I priedą.
         
         
            2 straipsnis
            Reglamento (EB) Nr. 110/2008 III priedo ištaisymas
            Reglamento (EB) Nr. 110/2008 III priedas ištaisomas pagal šio reglamento II priedą.
         
         
            3 straipsnis
            Etiketės, išspausdintos iki šio reglamento įsigaliojimo, gali būti toliau naudojamos, kol baigsis jų atsargos.
         
         
            4 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2018 m. rugpjūčio 2 d.
            
               
                  Komisijos vardu
               
               
                  Pirmininkas
               
               Jean-Claude JUNCKER
            
         
         
            (1)  OL L 39, 2008 2 13, p. 16.
         
         
            (2)  2013 m. liepos 25 d. Komisijos įgyvendinimo reglamentas (ES) Nr. 716/2013, kuriuo nustatomos Europos Parlamento ir Tarybos reglamento (EB) Nr. 110/2008 dėl spiritinių gėrimų apibrėžimo, apibūdinimo, pateikimo, ženklinimo ir geografinių nuorodų apsaugos taikymo taisyklės (OL L 201, 2013 7 26, p. 21).
         
            (3)  2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671).
      
      
         
            I PRIEDAS
            Reglamento (EB) Nr. 110/2008 III priedas iš dalies keičiamas taip:
            
                        1)
                     
                     
                        lentelės antros skilties 4 produktų kategorijos „Vyno spiritas“ įrašai Eau-de-vie de Cognac, Eau-de-vie des Charentes ir Cognac pakeičiami įrašu Eau-de-vie de Cognac/Eau-de-vie des Charentes/Cognac;
                     
                  
                        2)
                     
                     
                        lentelės antros skilties 4 produktų kategorijos „Vyno spiritas“ įrašas Eau-de-vie de Faugères/Faugères pakeičiamas įrašu Eau-de-vie de Faugères;
                        
                     
                  
                        3)
                     
                     
                        lentelės antros skilties 6 produktų kategorijos „Vynuogių išspaudų spiritas“ įrašai Marc du Bugey/Eau-de-vie de marc originaire de Bugey, Marc de Savoie/Eau-de-vie de marc originaire de Savoie, Marc de Provence/Eau-de-vie de marc originaire de Provence ir Marc du Languedoc/Eau-de-vie de marc originaire du Languedoc pakeičiami įrašais Marc du Bugey, Marc de Savoie, Marc de Provence ir Marc du Languedoc;
                        
                     
                  
                        4)
                     
                     
                        lentelės antros skilties 6 produktų kategorijos „Vynuogių išspaudų spiritas“ įrašai Τσικουδιά/Tsikoudia ir Τσίπουρο/Tsipouro pakeičiami įrašu Τσικουδιά/Tsikoudia/Τσίπουρο/Tsipouro;
                        
                     
                  
                        5)
                     
                     
                        lentelės trečios skilties produktų kategorijos „Kiti spiritiniai gėrimai“ įrašas „Airija“, susijęs su Irish Poteen/Irish Poitín, pakeičiamas įrašu „Airija (*1).
                     
                  
               (*1)  Geografinė nuoroda Irish Poteen/Irish Poitín taikoma atitinkamam Airijoje ir Šiaurės Airijoje gaminamam spiritiniam gėrimui.“
         
      
      
         
            II PRIEDAS
            Reglamento (EB) Nr. 110/2008 III priedas ištaisomas taip:
            
                        1)
                     
                     
                        lentelės antros skilties 6 produktų kategorijos „Vynuogių išspaudų spiritas“ įrašas Grappa lombarda/Grappa di Lombardia pakeičiamas įrašu Grappa lombarda/Grappa della Lombardia;
                        
                     
                  
                        2)
                     
                     
                        lentelės antros skilties 6 produktų kategorijos „Vynuogių išspaudų spiritas“ įrašas Marc d'Alsace Gewürztraminer pakeičiamas įrašu Marc d'Alsace Gewurztraminer;
                        
                     
                  
                        3)
                     
                     
                        lentelės antros skilties 19 produktų kategorijos „Kadagiais aromatizuoti spiritiniai gėrimai“ įrašas Genièvre Flandres Artois pakeičiamas įrašu Genièvre Flandre Artois;
                        
                     
                  
                        4)
                     
                     
                        lentelės antros skilties 32 produktų kategorijos „Likeris“ įrašas Génépi des Alpes/Genepì degli Alpi pakeičiamas įrašu Génépi des Alpes/Genepì delle Alpi.